b'\n_START_ARTICLE_\nDendrocereus\n_START_SECTION_\nTuntomerkit\n_START_PARAGRAPH_\nKasvit ovat puumaisia, ja niiss\xc3\xa4 on paljon pystyj\xc3\xa4 tai riippuvia oksia ja hyvin kehittynyt runko. Varren nivelet ovat tavallisesti lyhyit\xc3\xa4 ja liereit\xc3\xa4. Niiss\xc3\xa4 on 3\xe2\x80\x935 korkeaa s\xc3\xa4rm\xc3\xa4\xc3\xa4, joiden laidat ovat aaltomaisia. K\xc3\xa4\xc3\xa4pi\xc3\xb6versoissa ei ole pitki\xc3\xa4 karvoja ja piikitkin voivat joskus puuttua._NEWLINE_Kukat kehittyv\xc3\xa4t versojen k\xc3\xa4rkiin ja kasvi kukkii \xc3\xb6isin. Muodoltaan kukat ovat suppilomaisia, v\xc3\xa4rilt\xc3\xa4\xc3\xa4n valkoisia. Kukan tyvi on lieri\xc3\xb6m\xc3\xa4inen ja pienten, taakse k\xc3\xa4\xc3\xa4ntyvien suomujen peitt\xc3\xa4m\xc3\xa4. Keh\xc3\xa4lehdet ovat harittavia. Emin vartalon tyviosassa (perikarpellissa) on muutamia areoleja muutamine piikkeineen. Hedelm\xc3\xa4t ovat pallomaisia tai p\xc3\xa4\xc3\xa4ryn\xc3\xa4m\xc3\xa4isi\xc3\xa4, avautumattomia, paljaspintaisia ja vihreit\xc3\xa4. Ne sis\xc3\xa4lt\xc3\xa4v\xc3\xa4t ruskeita siemeni\xc3\xa4.\n_START_SECTION_\nLevinneisyys\n_START_PARAGRAPH_\nDendrocereus-kaktukset kasvavat Karibialla Kuuban ja Hispaniolan saarilla.'